laion/Wikipedia-Exotic huggingface dataset:
אווז כף ברן

אווז כף ברן (שם מדעי: Cereopsis novaehollandiae) הוא מין של אווז יחידי בסוגו המצוי באזורים הדרומיים ביותר באוסטרליה ובטסמניה. הוא קרוי על שם האתר בו התגלה המין ב-1801 על ידי החוקר ג'ון לתם (1740 – 1837) - איי כף ברן שליד טסמניה. הוא משויך לתת-משפחת האווזאים (Anserinae) והוא קרוב לסוג הנכחד אווז ניו זילנד (Cnemiornis), שלעיתים משויך לתת-משפחה עצמאית. אווז זה מגיע לאורך 75–100 ס"מ ולמשקל 3–7 ק"ג. מוטת הכנפיים מגיעה ל-150–190 ס"מ והזכרים גדולים יותר מהנקבות, למרות שהם דומים להן במראה. האווזים בעלי פלומה אפורה לגמרי עם מעט כתמים שחורים עגולים. נוצות התעופה הן שחורות. הרגליים ורודות עם כפות-רגליים שחורות. המקור קטן וצהוב עם קצה שחור והנחיריים והעיניים שחורים. הוא מזכיר מין ביניים בין אווז לברבור ומקורב בעיקר לברבור קוסקורובה מדרום אמריקה. אווז זה חי בדרום אוסטרליה ומערב טסמניה ומשוטט בקבוצות קטנות בערבות וסמוך לחופים. באופן חריג הוא מסוגל לשתות מי ים, מה שעוזר לו להתקיים באיים קטנים. רוב הזמן הוא רועה באחו ונכנס למים לעיתים נדירות. אווז זה אינו מצוי בסכנת הכחדה, אך חלה ירידה קלה בתפוצת אווזי מזרח אוסטרליה. תת-מינים: Cereopsis novaehollandiae novaehollandiae Cereopsis novaehollandiae grisea - מצוי בסכנה מדיה וקבצים בנושא אווז כף ברן בוויקישיתוף אווז כף ברן, באתר ITIS (באנגלית) אווז כף ברן, באתר NCBI (באנגלית) אווז כף ברן, באתר האנציקלופדיה של החיים (באנגלית) אווז כף ברן, באתר GBIF (באנגלית) אווז כף ברן באתר parks.tas Museum specimen אווז כף ברן באתר הרשימה האדומה של IUCN
Night Time, My Time

Night Time, My Time (בתרגום לעברית: זמן לילה, הזמן שלי) הוא אלבום האולפן הראשון של הזמרת סקיי פררה. האלבום יצא לאור ב-29 באוקטובר 2013 דרך חברת התקליטים קפיטול רקורדס. האלבום תוכנן לצאת ב-2011, אחרי שהסינגלים "17", "One" ו"Obsession", אבל השירים כשלו מבחינה מסחרית, וגרמו לחברת התקליטים שלה לדחות את האלבום פעם אחר פעם. עקב הכישלון, שירים רבים הוקלטו וחלק היו במיני האלבום הראשון, As If! ובמיני האלבום השני, Ghost. האלבום קיבל ביקורות טובות ממבקרי המוזיקה, אשר שיבחו את הסאונד שלו. האלבום זכה להופיע ברשימות רבות של האלבומים הטובים ביותר לשנת 2013. האלבום הגיע בשיאו למקום 45 בבילבורד 200 ולמקום 40 במצעד האוסטרלי. האלבום קודם על ידי הסינגל You're Not the One. חברת התקליטים שלה גם הוציאו את 24 Hours ו-Boys בחינם כסינגלים קידומים. אף על פי ששיר הנושא Night Time, My Time לא יצא כסינגל, עדיין יצא לו קליפ. מידע על האלבום Night Time, My Time באתר MusicBrainz מידע על האלבום Night Time, My Time באתר AllMusic האלבום Night Time, My Time באתר Discogs האלבום Night Time, My Time באתר יוטיוב
בקעת סח'נין

בקעת סח'נין (גם בקעת סכנין) היא בקעה קטנה בצפון הגליל התחתון המרכזי (לב הגליל), השוכנת בין רכס יודפת מדרום ובין בקעת בית הכרם מצפון. בבקעה שתי ערים וכפר גדול - סח'נין במערב, עראבה במרכז ודיר חנא במזרח. בתקופת בית שני ובתקופת התלמוד שכנו בבקעה היישובים היהודיים סכנין, ממנה יצאו רבי חנינא בן תרדיון ורבי יהושע דסכנין, וערב, ממנה יצא רבי חנינא בן דוסא. במקורות חז"ל נזכרת הבקעה בשם בקעת סכני - ”תנו רבנן כמימי אדמה מביא אדמה שמנה מבקעת בית כרם ... רבי עקיבא אומר מבקעת יודפת רבי יוסי אומר מבקעת סכני רבי שמעון אומר אף מבקעת גנוסר”. את הבקעה תוחמים ממזרח הר חזון ונחל צלמון, מדרום רכס הרי יודפת, ממערב גבעות גוש שגב ומצפון רכס שגור. גובה הבקעה הוא כ-200 מ"ר מעל פני הים, ורוב שטחה הוא חקלאי. מהקצה המערבי של הבקעה יוצא לכיוון צפון נחל סכנין, אחד מיובליו של נחל חילזון. איגוד ערים לאיכות הסביבה - אגן בית נטופה תלמוד בבלי, מסכת נידה, דף כ', עמוד א'; וכן תוספתא, מסכת נידה, ג, ה. ערך זה הוא קצרמר בנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
רבי תנחום

רבי תנחום הוא אמורא מהדור השני לאמוראי ארץ ישראל, היה תלמידו של רבי יהושע בן לוי. ויש סבורים שהוא רבי תנחום בר חנילאי. • מאי דכתיב "והבור ריק אין בו מים" ממשמע שנאמר "והבור ריק" איני יודע שאין בו מים אלא מה ת"ל "אין בו מים" מים אין בו אבל נחשים ועקרבים יש בו • "בלילה ההוא נדדה שנת המלך" אמר רבי תנחום נדדה שנת מלכו של עולם הרב אהרן הימן, "רבי תנחום", תולדות תנאים ואמוראים, לונדון, תר"ע, באתר ויקיטקסט תלמוד בבלי, מסכת שבת, דף כ"ב, עמוד א' תלמוד בבלי, מסכת מגילה, דף ט"ו, עמוד ב'
בקעת קדש

בקעת קֶדֶשׁ היא בקעה קטנה בגליל העליון המזרחי סמוך לגבול לבנון, המשתרעת על כ-15,000 דונם, לאורך כ-4 ק"מ, לרוחב של כ-2 ק"מ וברום של כ-400 מטרים מעל פני הים. רוב שטחה של הבקעה מעובד. הבקעה תחומה במערב בהר מלכיה, בדרום בהר זמר ובהר צבי, במזרח בגבעה עליה ממוקם מושב רמות נפתלי ובצפון בגבעה עליה ממוקם קיבוץ יפתח, וחוצה אותה כביש הצפון. בקצה המזרחי של הבקעה, מעל עמק החולה, נמצאת מצודת כ"ח, ובקצה המערבי של הבקעה, למרגלות מלכיה, נמצא תל קדש (המחולק לתל המקראי ולחורבה הרומית). הבקעה קרויה על שם העיר הקדומה קֶדֶשׁ, ויוסף בן מתתיהו מתאר כי בימי המרד הגדול, טיטוס חנה את גייסותיו במקום לקראת כיבוש גוש חלב הסמוכה. מלחמות היהודים, ספר ד', 105-104. ערך זה הוא קצרמר בנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
אווז מקורנן כנף

אווז מקורנן כנף (שם מדעי: Plectropterus gambensis) הוא מין עוף מים ממשפחת הברווזיים החי בביצות באפריקה שמדרום לסהרה. מין זה שייך לקבוצה קדומה של ברווזים בתת-משפחה ייחודית (Plectropterinae) וכן הוא מין יחידי בסוגו. אווז זה הוא מין המקורב לאווזים (Anserinae) מצד אחד ולברווזי הצדפות (Tadorninae) מצד שני אולם שונה משניהם. אורכו הממוצע 75–115 ס"מ ומשקלו 6.8-4 ק"ג ולעיתים נדירות עד 10 ק"ג, כשהזכרים גדולים יותר מהנקבות. מוטת הכנפיים מגיעה ל-150–200 ס"מ ולמעשה הם הגדולים מבין ברווזי אפריקה ושוקלים יותר מכל אווז אחר בטבע כמעט. הם בעלי פלג גוף עליון שחור עם פנים לבנות ומקור ורוד וארוך. הרגליים גבוהות וארוכות בצבע ורוד עדין. לתת-המין P. g. gambensis ישנה בטן לבנה והוא קטן יותר מתת-המין הניגרי (P. g. niger). הזכרים שונים מהנקבות גם בגודלם וגם בגידול העור הוורוד שעל פרצוף הזכר. על הכנפיים הגדולות יש להם זיז עצם קטן המשמש להרתעת יריבים, דבר שאיננו קיים אצל כמעט שום עוף למעט ההואצין. באופן חריג ביותר לעופות, רקמות האווזים מכילים רעלים שונים, כתוצאה מתזונתם מחיפושיות ארסיות ממשפחת הרפואניתיים. אכילה של בשר האווז עלולה להסתיים במוות. הברווז חי ברחבי הביצות של אפריקה וחי גם בערבות, אגמים רדודים, דלתות, אגמים מלוחים ונהרות. הם מינים חברתיים המתקהלים בלהקה של עד 50 פרטים. הם ניזונים בעיקר מרעה עשב או מגומא, גרגירים או פירות אך גם יצודו חרקים שונים כולל ארסיים וכן דגים קטנים. האווזים הופכים לאגרסיביים בעונת הרבייה וזכרים תוקפים זכרים אחרים בכנפיהם הגדולות. הם מקננים בדרך כלל בין צמחייה ליד המים, אך גם בחורי עצים, חללים בסלע, תילי טרמיטים, מאורת שנבובים או קני עופות אחרים כמו טגואן או האורגים החברתיים, אך גובה הקן לא יעלה על 3–4 מטרים מהקרקע. אווזים אלה מטילים 6–15 ביצים. ישנם 2 תת-מינים לאווז: Plectropterus gambensis gambensis - נפוץ מגמביה עד אתיופיה ומאנגולה עד מוזמביק Plectropterus gambensis niger - נפוץ בנמיביה, זימבבואה ודרום אפריקה מדיה וקבצים בנושא אווז מקורנן כנף בוויקישיתוף אווז מקורנן כנף, באתר ITIS (באנגלית) אווז מקורנן כנף, באתר NCBI (באנגלית) אווז מקורנן כנף, באתר Animal Diversity Web (באנגלית) אווז מקורנן כנף, באתר האנציקלופדיה של החיים (באנגלית) אווז מקורנן כנף, באתר GBIF (באנגלית) אווז מקורנן כנף באתר הרשימה האדומה של IUCN אווז מקורנן כנף באתר הרשימה האדומה של IUCN להקת אווזים רועה בבוטסואנה בתעופה
אווז אורינוקו

אווז אורינוקו (שם מדעי: Neochen jubata) הוא מין של עוף ממשפחת הברווזיים, החי באזור הטרופי של אמריקה הדרומית. לפי המיון העכשווי הוא שייך לסוג נאוצ'ן שיש בו רק עוד מין אחד - אווז האנדים. בעבר היו עוד שלושה מינים בסוג זה, שנכחדו. שני המינים הקיימים שייכים לתת-משפחת ברווזי צדפות (Tadorninae), בהם מיני הטדורנה. לפיכך מסתבר, שלמרות שמו ומראהו ה"אווזי", אווז אורינוקו איננו אווז אלא ברווז גדול. אווז האורינוקו מגיע לאורך 61–76 ס"מ. הוא בעל ראש חיוור וצוואר גדול ועבה בצבע אפור בהיר. הגוף כתום, הכנפיים ירוקות כהות והרגליים אדומות. המקור אפור והלסת התחתונה ורודה. הזוויגים דומים, אך הזכרים גדולים יותר. הם מגעגעים בקול רם, ומראם וקולם מזכירים מעט את היאורית. ברווזים אלה חיים בעיקר ביבשה ולא שוחים הרבה. הם גם מעופפים חלשים למעט בדאייה ארוכה. הם חיים באגמים וביצות מיוערות וכן בשדות וביערות פתוחים באמריקה הטרופית מוונצואלה עד ארגנטינה. המין מוגדר קרוב לסיכון בעיקר עקב סכירת הנהרות בהם הוא חי, ועקב כריתת יערות ופגיעה במקווי המים. בטבע נותרו 25,000–100,000 פרטים. מדיה וקבצים בנושא אווז אורינוקו בוויקישיתוף אווז אורינוקו, באתר ITIS (באנגלית) אווז אורינוקו, באתר NCBI (באנגלית) אווז אורינוקו, באתר Animal Diversity Web (באנגלית) אווז אורינוקו, בבסיס הנתונים ARKive (באנגלית) אווז אורינוקו, באתר האנציקלופדיה של החיים (באנגלית) אווז אורינוקו, באתר GBIF (באנגלית) אווז אורינוקו באתר הרשימה האדומה של IUCN
Stressed Out

Stressed Out הוא סינגל מסוגת הראפ רוק, של הלהקה האמריקאית Twenty One Pilots. השיר יצא לאור כסינגל השני מאלבומה הרביעי של הלהקה, Blurryface. השיר הגיע למקום השני במצעד הבילבורד הוט 100 ולמקום הראשון במצעד השירים האלטרנטיביים ובמצעד שירי הרוק של בילבורד. השיר מתמקד בתקופת הילדות והבגרות של חברי הלהקה, תוך התמקדות במערכות היחסים המשפחתיות שלהם. כמו כן, אותה ההתמקדות מסופרת לכאורה על ידי "Blurryface"; שם הדמות עליו מתבסס האלבום. השורה "My name's Blurryface, and I care what you think" נשמעת במשך השיר מספר פעמים וזאת על מנת לעזור בשיווק האלבום. (זהו שמו) הווידאו קליפ לשיר "Stressed Out" פורסם ביוטיוב ב-27 באפריל 2015. בקליפ, חברי הלהקה רוכבים על תלת-אופן. השניים נראים כשהם רוכבים ברחובות העיר, במטרה להיפגש ולהקליט לכאורה את השיר עצמו. הם צילמו את רוב הקליפ בבית הילדות של ג'וש דאן, שנמצא באוהיו. כמו כן, חלק ממשפחותיהם של חברי הלהקה השתתפו בקליפ. בארצות הברית, זכה השיר להצלחה רבה כאשר נכנס לעשירייה הפותחת במצעד הבילבורד הוט 100. באותו השבוע בו נכנס לעשירייה הפותחת במצעד הבילבורד הוט 100, מוקם השיר במקום הרביעי במצעד השירים הדיגיטליים (השיר הורד בלמעלה מ-159,000 פעמים באותו השבוע בו יצא), ואף הצליח להגיע למקום ה-14 במצעד שירי הרדיו. (‏על סמך 59 מיליון האזנות) בנוסף לכך, הוא התברג גם במצעד שירי הסטרימינג (על סמך ‏7.1 מיליון השמעות שנצברו בארצות הברית בלבד). השיר שהה במצעד שירי הרוק במשך שבועיים ומוקם במקום הראשון במצעד השירים האלטרנטיביים במשך תשעה שבועות. במצעד 40 שירי המיינסטרים הגיע למקום הראשון, בעוד שבמצעד השירים השירים העכשוויים הגיע למקום ה-17. לאחר שהתברג במקום הרביעי במצעד השירים הדיגיטליים, הצליח השיר לעלות למקום השני והפך לאחד משיריה המצליחים ביותר של הלהקה במצעד. בין היתר, הגיע למקום ה-31 במצעד השירים הקצביים ולמקום הראשון במצעד הרוק איירפליי. השיר זכה להצלחה גדולה במצעדי הבילבורד. הלהקה ביצעה את השיר בתוכנית הטלוויזיה "לילה מאוחר עם סת מאיירס", ששודרה ב-14 בספטמבר 2015. באותה השנה, הופיעה הלהקה בפסטיבל לולהפלוזה עם השיר. הורדה דיגיטלית/הזרמת מוזיקה מידע על הסינגל "Stressed Out" באתר מיוזיק בריינז מידע על היצירה "Stressed Out" באתר Discogs סרטון השיר "Stressed Out" באתר יוטיוב Billboard Global 200, Billboard, ‏2 בדצמבר 2023 (באנגלית אמריקאית) Billboard Global Excl. US, Billboard, ‏2 בדצמבר 2023 (באנגלית אמריקאית) Gold & Platinum, RIAA (באנגלית אמריקאית)
טיפ אוניל

תומאס פיליפ "טיפ" אוניל (באנגלית: Thomas Phillip "Tip" O'Neill;‏ 9 בדצמבר 1912 – 5 בינואר 1994) היה פוליטיקאי אמריקאי מהמפלגה הדמוקרטית, אשר כיהן כיושב ראש בית הנבחרים של ארצות הברית בין השנים 1977–1987. כדמוקרט ליברל בולט ובעל השפעה, ייצג אוניל אזורים בסביבת בוסטון שבמסצ'וסטס בבית הנבחרים האמריקאי, משנת 1953 ועד פרישתו מן הפוליטיקה בינואר 1987. הוא היה יושב ראש בית הנבחרים היחידי ששירת במשך 5 כהונות רצופות, וכן השלישי בהיסטוריה האמריקאית באורך כהונתו, לאחר סם רייבורן והנרי קליי. אוניל נולד בקיימברידג', מסצ'וסטס. אמו נפטרה כשמלאו לו תשעה חודשים, והוא גודל על ידי מנהלת משק בית עד שאביו התחתן מחדש כשהיה בן 8. בילדותו קיבל את הכינוי "טיפ" על שם שחקן הבייסבול הקנדי ג'יימס "טיפ" אוניל. ב-1936 סיים תואר ראשון בבוסטון קולג'. אוניל היה אקטיבי לראשונה בפוליטיקה בגיל 15, כשעבד עבור הקמפיין של אל סמית' בבחירות לנשיאות 1928. 4 שנים לאחר השתתף בקמפיין של פרנקלין דלאנו רוזוולט. בעת לימודיו בבוסטון קולג' רץ למועצת העיר של קיימברידג' – אך הפסיד; תבוסתו הראשונה בחייו הפוליטיים. מסע בחירות זה לימדו את הסלוגן המוכר ביותר שלו: "כל הפוליטיקה היא מקומית". לאחר סיום לימודיו ב-1936 נבחר לראשונה לבית הנבחרים של מדינת מסצ'וסטס, בעת תנאים כלכליים קשים של תושבי אזורו. ניסיונו מתקופה זו דחף אותו לתמוך בניו דיל של הנשיא רוזוולט, שבאותה עת כבר יושמו במלואן, מה שגרם לו לתמוך במעורבות ממשלתית לפתרון בעיות השוק החופשי בחברה. ב-1949 הפך ליושב ראש בית הנבחרים הדמוקרטי הראשון בהיסטוריה של מדינת מסצ'וסטס. הוא נשאר בתפקיד זה עד 1952, עד שרץ לבית הנבחרים של ארצות הברית כדי לתפוס את מושבו של הסנאטור-הנבחר, ג'ון פיצג'רלד קנדי, שרץ לסנאט. מאז נבחר אוניל 16 פעמים נוספות, ואף פעם לא זכה לאתגר משמעותי נגדו בבחירות. מושבו, שכיסה את החלק הצפוני של בוסטון, היה תחילה המחוז ה-11 אך ב-1936 שונה למחוז ה-8. ב-1967 יצא נגד הנשיא ממפלגתו לינדון ג'ונסון בהתנגדותו למעורבות האמריקנית במלחמת וייטנאם. ב-1972 מונה למצליף סיעת הרוב בבית הנבחרים, הדרגה השלישית בחשיבותה בסיעה הדמוקרטית בבית הנבחרים. ב-1973 נבחר למנהיג הרוב בבית הנבחרים לאחר מותו של המחזיק בתפקיד דאז, הייל בוגס. בעת תפקידו היה הדמוקרט הבולט ביותר בבית הנבחרים שקרא להדחתו של הנשיא ריצ'רד ניקסון בשל מעורבותו בפרשת ווטרגייט. כתוצאה משערורייה שהביאה להתפטרותו של יושב ראש בית הנבחרים הדמוקרטי דאז ב-1977, קארל אלברט, נבחר אוניל לתפקיד והחל את כהונתו בינואר באותה שנה, מספר ימים טרם השבעתו של הנשיא הנבחר ג'ימי קרטר. אף על פי שהמפלגה הדמוקרטית החזיקה ברוב גדול בשני בתי הקונגרס וכן בנשיא דמוקרט בבית הלבן, נתקלו אוניל וחבריו לסיעה בקשיים עם ממשל קרטר הנוגעים לחקיקה ועימותים אישיים. בהמשך, חרף בחירתו של רונלד רייגן לנשיאות, הצליח אוניל לשמור על רוב סיעתו בבית הנבחרים, נלחם לאורך כהונתו של רייגן במדיניות הפנים והביטחון שלו, והיה סמל להתנגדות האופוזיציונית לנשיא בקונגרס. על אף הניגוד האידאולוגי בין השניים, עבדו רייגן ואוניל על נושאים משותפים יחד. לאחר פרישתו מן הקונגרס ב-1987 פרסם אוניל אוטוביוגרפיה, "Man of the House", שזכתה להצלחה רבה ועזרה להפיכתו לאייקון. בנובמבר 1991 קיבל את מדליית החירות הנשיאותית מהנשיא ג'ורג' הרברט ווקר בוש. בינואר 1994 נפטר מדום לב. אוניל היה נשוי למילדרד אן "מילי" מילר (1914–2003) ולזוג נולדו 4 ילדים. מדיה וקבצים בנושא טיפ אוניל בוויקישיתוף טיפ אוניל, באתר המדריך הביוגרפי של הקונגרס של ארצות הברית (באנגלית) טיפ אוניל, באתר "Find a Grave" (באנגלית) טיפ אוניל, באתר אנציקלופדיה בריטניקה (באנגלית)
ברווז סלוודורי

ברווז סלוודורי (שם מדעי: Salvadorina waigiuensis) הוא מין של עוף מים קטן החי בגינאה החדשה והוא המין היחיד בסוגו. הוא נדיר ומצוי בסכנת הכחדה בטבע. הוא קרוי על שם החוקר האיטלקי תומאזו סלוודורי (Tommaso Salvadori‏; 1835 – 1923). אין לו תת-מינים. ברווז זה מגיע לאורך 38–43 ס"מ, מוטת כנפיים של 56–71 ס"מ ומשקל של 342 גרם, כשהזכרים גדולים יותר מהנקבות. הוא חום מפוספס בלבן לאורך הגב והכנפיים, הבטן צהבהבה והצוואר והראש כהים עם מקור צהוב. החלק הפנימי של הכנפיים ירוק והרגליים כתומות. ברווזים אלו חיים רק ביערות, הנהרות והנחלים של הרי גינאה החדשה והם מקננים בסמוך למים, מטילים 2–4 ביצים. הם גם ניזונים במים בשכשוכים או בצלילה מצמחייה, מחרקים ומדגים קטנים. הם קרובים לברווזים המצויים מהסוג ברווז (Anas), אך משוייכים לתת-משפחת ברווזי צדפות (Tadorninae) יחד עם ברווזים הדומים להם בהרגליהם כמו ברווז כחול וברווז נהרות. הברווז מצוי בסכנה בטבע עקב ציד, פגיעה בבית הגידול וטריפה בידי כלבים שפלשו לגינאה החדשה וכן עקב דיג חובבני. בטבע נותרו 9,900-2,500 פרטים. מדיה וקבצים בנושא ברווז סלוודורי בוויקישיתוף ברווז סלוודורי, באתר ITIS (באנגלית) ברווז סלוודורי, בבסיס הנתונים ARKive (באנגלית) ברווז סלוודורי, באתר האנציקלופדיה של החיים (באנגלית) ברווז סלוודורי, באתר GBIF (באנגלית) ברווז סלוודורי באתר הרשימה האדומה של IUCN
אווז ברבורי

אווז ברבורי או אווז סיני (שם מדעי: Anser cygnoides) הוא מין של אווז ממשפחת הברווזיים שבסדרת האווזאים החי בצפון מזרח אסיה. מין זה גם בוית בידי האדם וגדל בחוות ופארקים עירוניים ברחבי העולם. הפרטים המבויתים הם לבנים לגמרי ובעלי מקור וכרבולת כתומים. אווז זה מגיע לאורך 81–94 ס"מ ולמשקל 2.8-3.5 ק"ג. צבעו אפור עם צוואר צהוב וראש ועורף חומים כהים. הוא בעל מקור שחור וארוך עם פס לבן בבסיסו. הכנפיים חומות עם פסים לבנים דקים. הרגליים כתומות. אווזים ברבוריים חיים בטבע בביצות ואגמים הסמוכים ליערות הטייגה וכן לטונדרה ולרמות של דרום מזרח רוסיה, צפון סין ומונגוליה. בחורף הם חורפים במרכז סין. הם חולפים גם ביפן ובקוריאות ופרטים בודדים נצפו גם בקזחסטן, לאוס, חופי סיביר, טאיוואן, תאילנד ואוזבקיסטן. הם חולפים בלהקות גדולות בטבע אך מצויים בסכנה עקב פגיעה בבית הגידול שלהם. אווזים אלה בויתו בסין בערך בשנת 1,000 לספירה. האווזים המבויתים שמחולקים לכמה זנים חסרי יכולת תעופה והם גדולים יותר מדודניהם החיים בבר. חלקם לבנים ובעלי מקורים וכרבולות כתומות ואחרים דומים לגזעים של הטבע. תת-מינים: A. c. cygnoides A. c. domesticus - תת-המין המבוית אווז קיסרי אווז אפור אווז לבן מצח אווז הבית מדיה וקבצים בנושא אווז ברבורי בוויקישיתוף אווז ברבורי, באתר ITIS (באנגלית) אווז ברבורי, באתר NCBI (באנגלית) אווז ברבורי, באתר Animal Diversity Web (באנגלית) אווז ברבורי, בבסיס הנתונים ARKive (באנגלית) אווז ברבורי, באתר האנציקלופדיה של החיים (באנגלית) אווז ברבורי, באתר GBIF (באנגלית)
פומייחובק

פומייחובק (בפולנית: Pomiechówek) הוא כפר במחוז נובידבור שבפרובינציית מזוביה בפולין, כ-6 ק"מ צפונית מזרחית לנובידבור ועל גדת נהר וקרה, בו פעל בזמן השואה מחנה ריכוז. הכפר נזכר לראשונה באמצע המאה ה-11, ובאמצע המאה ה-13 הוקמה בו כנסייה. בתחילת המאה ה-19 הוקמה בפקודת נפוליאון מצודה ביישוב, "הפורט השלישי", ובשנת 1815 נכלל הכפר בתחום פולין הקונגרסאית. קהילה יהודית התקיימה ביישוב מתחילת המאה ה-19. בשנת 1920, במהלך המלחמה הפולנית-סובייטית, גירשו השלטונות הפולניים את כל יהודי היישוב ממנו, לאחר שהואשמו בסיוע לרוסים. לאחר שוך הקרבות, חזרו רק חלק מהיהודים לבתיהם, ובשנת 1921 נמנו בכפר 202 יהודים, כשליש מתושביו. עם פרוץ מלחמת העולם השנייה נמלטו מהכפר חלק מיהודיו, וכל הנותרים גורשו לאחר הכיבוש הגרמני לנובידבור ולפלונסק. בקיץ 1941 הקימו הגרמנים מחנה ריכוז בשטח המצודה שבכפר, אליו הובאו כ-3,000 יהודים מגטאות הסביבה. כל אלו רוכזו בצפיפות רבה בעשרה תאי בטון תת-קרקעיים בשטח המצודה, ובמשך מספר ימים לא סופקו להם מזון ושתייה. בהמשך, הוקצבה ליהודים במחנה מנה של 50 עד 100 גרם לחם ליום לאיש ומים מועטים. מעת לעת ירו הגרמנים ביהודים שעמדו בתור למים. בימים הראשונים לקיום המחנה, נרצחו בו בין 600 ל-800 יהודים. ב-14 באוגוסט 1941 הועברו כ-2,000 היהודים שנותרו במחנה לגבול הגנרלגוברנמן, ועם הגיעם ללגיונובו התעללו בהם השוטרים הגרמנים, ובין היתר אילצו אותם לרוץ בתוך מדורות. משם נלקחו יהודי המחנה לגטו ורשה. מדיה וקבצים בנושא פומייחובק בוויקישיתוף אתר האינטרנט הרשמי של פומייחובק פומייחובק באתר מרכז מורשת יהדות פולין "פומייחובק", באתר השטעטל הווירטואלי
צ'רוקי (פירושונים)

האם התכוונתם ל... צ'רוקי – מיעוט אינדיאני שחי באמריקה הצפונית צ'רוקי (שפה) – אחת משפות האירוקוי, המדוברת על ידי בני עם הצ'רוקי טנסי (נהר) – נהר הזורם בחלקה הדרום-מזרחי של ארצות הברית ומזין את נהר אוהיו; נקרא בעבר "נהר צ'רוקי" פייפר צ'רוקי 6 – סדרה של מטוסים קלים בקיבולת של 6 או 7 מושבים וכן נסע קבוע צ'רוקי (חברה) – חברת ביגוד אמריקאית (אנ') צ'יריקי – אחד משמותיו של הר הגעש בארו
שרה לם

שרה לם (באנגלית: Sarah Lamb‏; נולדה ב-1980) היא רקדנית בלט אמריקאית בבלט המלכותי בלונדון. לם נולדה בשנת 1980 בבוסטון שבמסצ'וסטס בארצות הברית לקת'לין וג׳ון לם, הבת השנייה מבין שלוש. היא גדלה בבוסטון ובברוקלין, והחלה ללמוד מחול כמעט מהרגע שבו למדה ללכת. כשלמדה בבית הספר לבלט בבוסטון, עוד לפני שמלאו לה 10 שנים, נבחרה לגלם בתפקיד ראשי את ׳קלרה׳ מהבלט המפורסם מפצח האגוזים בהפקה השנתית הגדולה של בית הספר. כעבור שנים גילמה דמויות בוגרות על אותה הבמה יחד עם חברותיה, שגילמו גם הן את ׳קלרה׳ בצעירותן. בגיל 13 החלה ללמוד עם הגברת טטיאנה לגט בבית הספר לבלט בבוסטון. לם זכתה במדליית זהב בשנת 1998 מאת נשיא ארצות הברית, ביל קלינטון, במסגרת בית הספר. בזכות אימוניה עם לגט, זכתה לם בשלוש מדליות כסף בתחרות הבלט הבינלאומית בנגויה שביפן בשנת 1999, בתחרות הבלט הבינלאומית השישית של ניו יורק בשנת 2000 ובתחרות הבלט הבינלאומית של ארצות הברית בשנת 2002. שרה לם הצטרפה ללהקת הבלט של בוסטון בשנת 1998, קודמה לדרגת סולנית ב-2001 ולדרגת רקדנית ראשית בשנת 2003. היא הצטרפה לאחר מכן, באוגוסט 2004, לבלט המלכותי כסולנית ראשונה וקודמה לדרגת רקדנית ראשית בשנת 2006. משנת 2005 לם נשואה לרקדן פטריק ת'ורנברי והשניים מתגוררים בלונדון. אודט/ אודיל (אגם הברבורים), יוליה (רומיאו ויוליה), הנסיכה אורורה והנסיכה פלורין (היפהפייה הנרדמת), ליז (הנערה הסוררת), סילפיד (הסילפידה), פיית שזיף הסוכר (מפצח האגוזים), מארי לריש (מיירלינג, Mayerling), טטיאנה ואולגה (יבגני אונייגין), מאשה (חלומות חורף), ילדה לבנה וילדה כחולה (מחליקי הקרח), אליס (אליס בארץ הפלאות) ועוד רבים. מדיה וקבצים בנושא שרה לם בוויקישיתוף
רוברטו הילברט

רוברטו יאן הילברט (בגרמנית: Roberto Jan Hilbert, נולד ב-16 באוקטובר 1984 בפורשהיים שבגרמניה המערבית) הוא כדורגלן עבר גרמני ששיחק בעמדת המגן הימני. לזכותו של הילברט שמונה הופעות במדי נבחרת גרמניה. הילברט, יליד בוואריה, גדל במספר מועדונים בוואריים, המפורסמים שבהם הם נירנברג וגרויטר פירט, ובשנת 2002 החל לשחק בקבוצה הבוגרת של מועדון הספורט של העיר פויכט שבבוואריה. בשנת 2004 חזר לגרויטר פירט, הפעם לקבוצה הבוגרת, שם שיחק שתי עונות והבקיע שמונה שערים ב-60 הופעות. בשנת 2006 חתם הילברט לראשונה בבונדסליגה, כאשר עבר לשטוטגרט. כבר בעונתו הראשונה בשטוטגרט, 2006/07, זכה הילברט עם הקבוצה באליפות הבונדסליגה, כאשר שיחק אז בעמדת הקשר הימני והיווה חלק מקישור הכולל את כריסטיאן גנטנר, פבל פארדו, סאמי ח'דירה ותומאס היצלספרגר, ולעיתים תופקד כמגן ימני על ידי המאמן ארמין פה. הילברט לא החמיץ משחק אחד באותה עונה, והבקיע שבעה שערים. בעונה זו הילברט אף הגיע לגמר הגביע הגרמני עם שטוטגרט שהחמיצה הזדמנות לזכות בדאבל כאשר הפסידה 2–3 לנירנברג. הילברט שיחק בגמר זה 90 דקות. הילברט נשאר בשטוטגרט שלוש עונות נוספות, כשבכולן היה שחקן הרכב. סך הכל הילברט הבקיע 16 שערים ב-120 הופעות במדי שטוטגרט, ובקיץ 2010 חתם בבשיקטש מליגת העל הטורקית בכדורגל. ביוני 2010 חתם הילברט בבשיקטש, והבקיע את שערו הראשון בקבוצה נגד ה.י.ק. הלסינקי במסגרת הליגה האירופית באוגוסט 2010. בתום עונת 2010/11 זכה הילברט עם בשיקטש בגביע הטורקי, לאחר ניצחון על איסטנבול בלדייספור, במשחק שהסתיים בתוצאה 2-2 בתום 120 דקות והגיע לבעיטות הכרעה. בפנדלים בשיקטש ניצחה בתוצאה 3–4, כאשר הילברט בעט רביעי והחמיץ את הפנדל שלו, אך סימאו סברוסה הבקיע מיד לאחר מכן את הפנדל שהעניק לבשיקטש את הגביע. עונה זו הייתה פחות מוצלחת עבור הילברט ובשיקטש בליגה, כאשר הקבוצה סיימה במקום החמישי. בשתי העונות העוקבות, הילברט המשיך להיות שחקן הרכב בקבוצה, כשבעונת 2011/12 בשיקטש סיימה רביעית, ובעונת 2012/13 סיימה שלישית. בתום עונת 2012/13 עזב הילברט את בשיקטש, וחתם בבאייר לברקוזן בהעברה חופשית, לאחר שצבר 82 הופעות ליגה במדי בשיקטש, בהן הבקיע חמישה שערים. הילברט חתם על חוזה לשנתיים בבאייר לברקוזן ביוני 2013. בלברקוזן הילברט תופקד בעמדה הגנתית יותר ממה ששיחק בשטוטגרט, אז שיחק בעמדת הקישור. בשתי עונותיו הראשונות בקבוצה, הופיע הילברט ב-39 משחקי בונדסליגה והבקיע שער אחד. בשתי העונות הללו לברקוזן סיימה במקום הרביעי והעפילה לליגת האלופות דרך הפלייאוף. ביוני 2017 שוחרר הילברט מהקבוצה עם תום חוזהו. באוקטובר 2017 חתם הילברט כשחקן חופשי על חוזה לשתי עונות במועדון בו שיחק בעבר, גרויטר פירט מהבונדסליגה השנייה. הילברט שיחק במועדון עונה וחצי, כאשר במחצית השנייה של עונת 2018/19 השתייך לסגל המילואים של הקבוצה. בתום עונה זו פרש הילברט ממשחק פעיל. להילברט 12 הופעות במדי נבחרת גרמניה בכדורגל עד גיל 21, בהן הבקיע שלושה שערים. את הופעת הבכורה בנבחרת גרמניה ערך במרץ 2007 במשחק ידידות מול נבחרת דנמרק. להילברט שמונה הופעות במדים הלאומיים, האחרונה התקיימה בשנת 2008. עם שטוטגרט: אליפות הבונדסליגה: 2006/07 עם בשיקטש: הגביע הטורקי: 2010/11 מדיה וקבצים בנושא רוברטו הילברט בוויקישיתוף אתר האינטרנט הרשמי של רוברטו הילברט רוברטו הילברט, באתר Transfermarkt רוברטו הילברט, באתר Fussballdaten.de (בגרמנית) רוברטו הילברט, באתר Soccerway רוברטו הילברט, באתר WorldFootball.net רוברטו הילברט, באתר National Football Teams רוברטו הילברט, באתר FootballDatabase.eu פרופיל המאמן, באתר Transfermarkt
רקדן ראשי

רקדן ראשי הוא רקדן בדרגה הגבוהה ביותר בלהקות מחול מקצועיות, בפרט בלהקות בלט. רקדן ראשי יכול להיות רקדן או רקדנית (בלרינה). לכאורה, רקדן ראשי אינו שונה מסולן בצורת העבודה, אולם רקדן ראשי יקודם לדרגה זו לצורך ביצוע ריקודי פה דה דה (ריקודים המבוצעים כדואט בין רקדן לרקדנית) ולא רק ריקודי סולו. רקדן ראשי נחשב לתפקיד הנחשק ביותר בלהקת המחול והמקום הגבוה ביותר שרקדן יכול להגיע אליו.[דרוש מקור] המונח משמש בדרך כלל לתיאור רקדן בעולם הבלט הקלאסי, אולם הוא משמש גם סגנונות מחול אחרים, למשל במחול מודרני. המונח "פרימה בלרינה" (prima ballerina), "רקדן ראשון" (premier danseur), ו"רקדנית ראשונה" (première danseuse) הם מונחים נוספים המתייחסים לרקדן ראשי במונחי הבלט הקלאסי. לעיתים משתמשים במונח "רקדן ראשי בכיר" (senior principal dancer). רקדן/ית ראשי/ית סולן ראשון סולן/ית קור דה בלט פרימה בלרינה אסולוטה danseur noble, מילון ערך זה הוא קצרמר בנושא מחול. אתם מוזמנים לתרום לוויקיפדיה ולהרחיב אותו.